# Dénesfalva

### A Wikipédiából, a szabad lexikonból.

Dénesfalva (1883-ig Danisócz, szlovákul Danišovce, németül Densdorf) falu Szlovákiában a Kassai kerület Iglói járásában. 2001-ben 357 lakosából 356 szlovák volt.

## [szerkesztés] Fekvése

Iglótól 4 km-re keletre fekszik.

## [szerkesztés] Története

1317-ben villa Dionisii néven Károly Róbert király oklevelében említik először, amikor a király a Csák Máté elleni harcokban tett szolgálataikért megerősíti a szepesi szászok kiváltságait. A falu azonban sokkal előbb keletkezett, már 1204-ből származnak információk arra vonatkozóan, hogy ekkor már plébániája volt a községnek. Nevét a 13. század második felében élt birtokosáról Miklós fia Dénesről kapta, aki IV. László király 1287-ben kiállított oklevelében szerepel. A középkorban valószínűleg a kisebb falvak közé tartozott és részben szász lakossága volt. 1333-ban Danusfalua néven említi oklevél, 1565-ben német nevén Dennsdorff alakban szerepel, 1651-ben Danisócz néven emlíik. 1910-ben 205, túlnyomórészt szlovák lakosa volt. A trianoni békeszerződésig Szepes vármegye Iglói járásához tartozott.

## [szerkesztés] Nevezetességei

- Szent Mária Magdolna tiszteletére szentelt római katolikus temploma 1270 körül épült koragótikus stílusban. 1430-ból származó Mária Magdolna szobra ma a lőcsei Szepesi Múzeumban látható.
- A falu határában ered a csodatévő Szent Magdolna forrás, melynek vize a 15. század óta a szembajok gyógyítására használatos. A forrás mallett kis kápolna áll.

## [szerkesztés] Külső hivatkozások

- Hivatalos oldal
- Községinfó
- Dénesfalva Szlovákia térképén
- A dénesfalvai búcsújáróhely

A lap eredeti címe "http://hu.wikipedia.org../../../d/%C3%A9/n/D%C3%A9nesfalva.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina